Butirka

Butirka, Butyrka () – muzikos grupė, įkurta Voroneže 2001 metais. Grupė „Butirka“ yra viena žinomiausių rusiškojo šansono atlikėjų Rusijoje.

„Butirkos“ dainų tekstų autoriui Olegui Simonovui teko sėdėti kalėjime. Jo sukurtų dainų tekstai ne tik apie kalėjimą ir kalinius, bet ir apie žmonių likimus bei paties autoriaus gyvenimo istorijas.

 Istorija 

Grupės istorija prasideda 2001 m. rugsėjo mėnesį. Tuo metu jau buvo įrašyta keletas dainų, bet grupė vis dar neturėjo pavadinimo. Grupės pavadinimas – Butirka () atsirado po to, kai 2001 m. rugsėjo 3 d. kaliniai pabėgo iš Maskvos Butyrkų kalėjimo ().

Grupė išpopuliarėjo 2002 m. per žinomo Rusijos dainininko Michailo Krugo, tais pačiais metais nužudyto Tverėje, atminimo koncertą, sudainavę jo dainą „Akmenskaldys“ (Кольщик).

Debiutinis grupės „Butirka“ albumas, pavadintas „Pirmuoju“ (Первый альбом), buvo išleistas 2002 m. Muzikinis „Pirmasis“ albumas sulaukė didelio populiarumo Rusijoje ir už jos ribų. Grupės nariai nusprendė antrąjį albumą išleisti dar tais pačiais 2002 m. ir pratęsti sėkmingą debiutą Rusijos muzikos rinkoje. Antrasis albumas buvo pavadintas eilės tvarka „Antruoju“.

Grupė aktyviai kuria naujas dainas ir išleidžia vis naujus albumus, kuriuose dainos būna tik naujos. Per sėkmingą kūrybinį laikotarpį nuo 2002 iki 2010 m. grupė jau yra išleidusi 7 albumus.

 Diskografija 

 2002 – «Первый альбом» (liet. Pirmasis albumas)
 2003 – «Второй альбом» (liet. Antrasis albumas)
 2004 – «Весточка» (liet. Žinutė)
 2005 – «Икона» (liet. Ikona)
 2006 – «Пятый альбом» (liet. Penktasis albumas)
 2009 – «Шестой альбом» (liet. Šeštasis albumas)
 2010 – «Хулиган» (liet. Chuliganas)

Kategorija:Rusijos šansono atlikėjai